**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Արմավիրի մարզի Մեծամոր համայնքի վարչական տարածքում 2025 թվականի տեղական տուրքերի և վճարների դրույքաչափերը սահմանելու մասին» Մեծամոր համայնքի ավագանու որոշման նախագծի վերաբերյալ**

 1.«Հայաստանի Հանրապետության Արմավիրի մարզի Մեծամոր համայնքի վարչական տարածքում 2025 թվականի տեղական տուրքերի և վճարների դրույքաչափերը սահմանելու մասին» Մեծամոր համայնքի ավագանու որոշման նախագծի (այսուհետ՝ նախագիծ) 1-ին հավելվածի վերնագրից անհրաժեշտ է հանել «ԵՎ ՎՃԱՐՆԵՐԻ» բառերը՝ նկատի ունենալով, որ 1-ին հավելվածը սահմանում է տուրքերը:

 2.Նախագծի 1-ին հավելվածի 1-ին կետի 1-ին ենթակետի «բ» պարբերությունում «սույն կետի «ա» ենթակետով» բառերն անհրաժեշտ է փոխարինել «սույն ենթակետի «ա» պարբերությամբ» բառերով՝ նկատի ունենալով «Նորմատիվ իրավական ակտերի մասին» ՀՀ օրենքի 14-րդ հոդվածի 5-րդ մասի պահանջները:

 3. Նախագծի 1-ին հավելվածի 1-ին կետի 1-ին ենթակետի «գ» պարբերությունում բոլոր «սույն կետի երկրորդ ենթակետով» բառերն անհրաժեշտ է փոխարինել «սույն ենթակետի «բ» պարբերությամբ» բառերով:

 4.Նախագծի 1-ին հավելվածի 1-ին կետի «1.1)» ենթակետի համարակալումն անհրաժեշտ է փոխարինել ամբողջական թվով, մասնավորապես, «2)» թվով և հաջորդիվ վերանայել ենթակետերի համարակալումը: Նույն դիտողությունը վերաբերում է «4.1», «4.2», «5.1», «5.2» ենթակետերին և «4.1» կետին՝ նկատի ունենալով, որ նոր ակտ է ընդունվում, ուստի կետերի և ենթակետերի համարակալումը պետք է լինի ամբողջական թվերով:

5.Նախագծի 1-ին հավելվածի 1-ին կետի 1.1-րդ ենթակետի «ա» պարբերությունում «1-ին կետի «բ» ենթակետով» բոլոր բառերն անհրաժեշտ է փոխարինել «1-ին ենթակետի «բ» պարբերությամբ» բառերով՝ նկատի ունենալով «Նորմատիվ իրավական ակտերի մասին» ՀՀ օրենքի 14-րդ հոդվածի 5-րդ մասի պահանջները:

6. Նախագծի 1-ին հավելվածի 1-ին կետի 2-րդ ենթակետի «բ» պարբերությունում «սույն որոշման 1-ին կետով» բառերն անհրաժեշտ է փոխարինել «սույն հավելվածի 1-ին կետի 1-ին ենթակետով» բառերով:

Նույն ենթակետի «գ» պարբերությունում «մասով» բառն անհրաժեշտ է փոխարինել «ենթակետով» բառով:

7.Նախագծի 1-ին հավելվածի 1-ին կետի 19-րդ ենթակետն անհրաժեշտ է հանել՝ նկատի ունենալով, որ «Տեղական տուրքերի և վճարների մասին» օրենքում նման տուրք չի նախատեսվում:

8.Նախագծի 2-րդ հավելվածի վերնագիրն անհրաժեշտ է շարադրել հետևյալ խմբագրությամբ.«Հայաստանի Հանրապետության Արմավիրի մարզի Մեծամոր համայնքի վարչական տարածքում 2025 թվականի տեղական վճարների դրույքաչափերը»:

9. Նախագծի 2-րդ հավելվածի 1-ին կետի 6-րդ ենթակետի «բ» պարբերությունում նշված դրույթներն անհրաժեշտ է համարակալել, ինչպես նաև հստակեցնել, թե 6-րդ դրույթում խոսքը որ «սույն ենթակետի 1-5-րդ պարբերություններով» սահմանված դրույքաչափերի մասին է, իսկ 7-րդ դրույթում հստակեցնել, թե որոնք են «սույն մասի 1-5-րդ կետերով» սահմանված դրույքաչափերը:

10.Նախագծի 2-րդ հավելվածի 1-ին կետի 6-րդ ենթակետի «գ» պարբերությունում անհրաժեշտ է վերանայել «սույն կետի բ) ենթակետի 1-5-րդ պարբերություններով» բառերը, քանի որ 2-րդ հավելվածը նման համարակալում չունի: Նույն դիտողությունը վերաբերում է 6-րդ ենթակետի «դ» պարբերությունում նշված «սույն որոշման 2-րդ կետի 6-րդ ենթակետով» բառերին:

 6.«Նորմատիվ իրավական ակտերի մասին» օրենքի 6-րդ հոդվածի 5-րդ մասի համաձայն՝ «Փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը:»:

 Ելնելով վերոգրյալից՝ հայտնում ենք, որ նախագծին կից ներկայացված հիմնավորումն անհրաժեշտ է խմբագրել՝ համապատասխանեցնելով վերոնշյալ օրենքի 6-րդ հոդվածի 5-րդ մասի պահանջներին:

**Իրավական ակտերի փորձաքննության**

**գործակալության պետ`**

**Է. ՄԱՐԳԱՐՅԱՆ**